Drømme bliver sjældent til virkelighed. Slet ikke, når det handler om politik og komplicerede samfundskonstruktioner. Men udviklingen af det danske velfærdssamfund er en herlig undtagelse.

De politiske visioner er realiseret til overflod. Vi fik velfærd med børnepasning, uddannelsestilbud, hospitaler, ældreomsorg, a-kasser og fritid. Og vi fik oven i købet masser af velstand. En smuk historie, hvor drivkraften ikke var modsætninger og solopræstationer på andres bekostning, men en tro på, at det bedste samfund bygges på fællesskab, tryghed og solidaritet.

Jeg elsker den fortælling, og jeg er ikke alene. Når vi stemmer om de værdier, der definerer Danmark bedst, suser velfærdssamfundet ind på førstepladsen.